text: 34. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 328 της 1/11 Ιουν. 1963 (ΦΕΚ Α΄ 85) Περί αυξήσεως της ισχύος των αδειών ασκήσεως επαγγέλματος ηλεκτρολόγου των προβλεπομένων υπό των από 13/19.2.1936 και 19/ 26.3. 1938 Β.Δ/των. Έχοντες υπ’ όψει τον Νόμ. 6422/1934 περί ασκήσεως του επαγγέλματος του Μηχανολόγου Μηχανικού κλπ. και ιδία τα άρθρ. 3,5 και 10 αυτού,  Σελ. 178,06(β) 251 – 078 το άρθρ. 12 του Νόμ. 2979/1922 ΄΄περί ηλεκτρικών εγκαταστάσεων΄΄ την από 26 Μαρτίου ε.ε. και υπ’αριθ.2   α πράξιν του παρά τω Υπουργείω Βιομηχανίας Συμβουλίου Ενεργείας, ως και την υπ’ αριθ. 280/1963 γνωμάτευσιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, αποφασίσαμεν και διατάσσομεν: Αρθρον μόνον.-Το όριον 5ΧΒ του άρθρ.2 του από 13/19.2.36 Β.Δ/τος αυξάνεται εις 10ΧΒ, το όριον 10ΧΒ του αυτού άρθρου αυξάνεται εις 15ΧΒ, το όριον 25ΧΒ του άρθρ. 3 του αυτού Β.Δ/τος αυξάνεται εις 35ΧΒ, τα όρια του άρθρ.24 του αυτού Β.Δ/τος αυξάνονται ανιστοίχως εις 50 και 100ΧΒ, το όριον 50ΧΒ του άρθρ.2 του από 19/26.3.38 Β.Δ/τος (Γ΄ Ειδικότης) αυξάνεται εις 75ΧΒ και το όριον 25ΧΒ του άρθρ.2 του από 19/26.3.38 Β.Δ/τος (ΣΤ΄ Εδικότης) αυξάνεται εις 40ΧΒ. Αι αυξήσεις των ως άνω ορίων ισχύουσι και δια τας μέχρι τούδε εκδοθείσας αδείας. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 